《二月十四日风雨孤坐秀州城西僧舍赋此》
元代·成廷圭

秀州城西春事微，二月苦雨行人稀。江湖渺然不可渡，风雨如此将安归。

老来口腹胡为累，乱后人民今见非。兼旬不得武陵信，倚杖南望孤鸿飞。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。